Case ID: 1180022
Sentence 3: Daha sonra, aralarındakı razılaşmaya uyğun olaraq xx xxxxxx 2017-ci il tarixdə İİR-kı qrupun üzvü X və X2 ilə telefon əlaqəsi yaradıb x3un sifariş etdiyi külli miqdarda narkotik vasitələr olan heroin və metadonun qaçaqmalçılıq yolu ilə Azərbaycan Respublikası ərazisinə keçirilməsi barədə onlarla danışıqlar aparmış və razılaşmaya əsasən xx xxxxxx 2017-ci il tarixdə X2 1500 manat müqabilində İİR-dan Azərbaycan Respublikası ərazisinə qaçaqmalçılıq yolu ilə keçiriləcək külli miqdarda narkotik vasitələrin sifarişçisinə çatdırılmasında təminatçı kimi İİR-kı qrupun üzvünün evində zamin qalmaqdan ötrü İİR-nın Astara şəhərinə gedib orada qalmış, bundan sonra xx xxxxxx 2017-ci il tarixdə X Azərbaycan Respublikasının Astara sərhəd nəzarət-buraxılış məntəqəsindən keçməklə İİR-nın Astara şəhərinə gəlib qrupun oradakı şəxsiyyətləri müəyyən edilməyən üzvləri ilə görüşərək onlarla birgə x3un sifariş etdiyi külli miqdarda təmiz halda çəkisi 3012,23 qram heroin və üzərində “Methadone 40mg” yazısı olan 10 konvalyutda, ümumi sayı 100 ədəd həbdə, təsir miqdarı 4 qram olan metadon narkotik vasitələrini qanunsuz olaraq əldə edərək elə həmin gün saat təxminən 22 radələrində qrupun şəxsiyyəti müəyyən edilməyən bir üzvü ilə İİR ərazisindən Azərbaycan Respublikasının mühafizə olunan dövlət sərhədinin nəzarət-buraxılış məntəqələrindən kənar, Dövlət Sərhəd Xidmətinin N saylı hərbi hissəsinin 9-cu sərhəd zastavasının ərazisindən Astara rayonu Şəvqo kəndi istiqamətində qaçaqmalçılıq yolu ilə Azərbaycan Respublikası ərazisinə keçirərək onları yaşadığı Astara rayonunun Pəlikəş kəndindəki evinə qanunsuz olaraq daşımış və orada saxlamış və bu barədə İİR-kı qrupun şəxsiyyətimüəyyən edilməyən üzvünə məlumat verərək ondan həmin külli miqdarda narkotik vasitələri onları sifariş etmiş x3a çatdırmaq barədə tapşırıq almış və bu tapşırığı yerinə yetirmək üçün xx xxxxxx 2017-ci il tarixdə, təxminən saat 23 radələrində x3la mobil telefon əlaqəsi yaradaraq onunla danışıb Astara rayonunun Lovayin kəndi ərazisində görüş təyin etmiş, daha sonra qeyd olunan narkotik vasitələri taksi xidmətinə aid avtomobildə Lovayin kəndi ərazisinə qanunsuz olaraq daşıyıb orada gözləyərkən xx xxxxxx 2017-ci il saat 01:15 radələrində Dövlət Təhlükəsizliyi Xidmətinin əməkdaşları tərəfindən keçirilmiş əməliyyat-axtarış tədbirləri nəticəsində o. həmin ərazisində saxlanılmış və əlində olan sellofan torbaya keçirilmiş baxış zamanı külli miqdarda narkotik vasitələr olan təmiz halda çəkisi 3012,23 qram heroin və üzərində “Methadone 40mg” yazısı olan 10 konvalyutda, ümumi sayı 100 ədəd həbdə, təsir miqdarı 4 qram olan metadon aşkar edilərək götürülmüşdür.